Roekeloos.co.za: Boeke: Die Nutsman: selfdoen sonder sukkel
Dit is uiteindelik hier: Riaan Venter van SABC 2 se Die Nutsman-faam se eerste selfdoen-handleiding in boekformaat.
Die boek, Die Nutsman: selfdoen sonder sukkel, het 'n aantreklike hardebandafwerking, en bevat 192 bladsye met 50 geïllustreerde selfdoen-projekte oor 'n wye verskeidenheid onderwerpe.
Riaan demonstreer stapsgewys hoe om van 'n bababed tot 'n staal fietsstaander te maak. Hierdie splinternuwe, eerste handleiding sluit ook onder andere in die:
installering van 'n toilet, bad en wasbak
installering van kombuiskaste
vervanging van ruite
loodgieterwerk en VELE MEER!
Alle stappe word deur middel van volkleur foto's toegelig met duidelike aanwysings, lyste van benodigdhede, snylyste en akkurate tegniese tekeninge - 'n uiters geskikte geskenk vir selfdoenprojekliefhebbers.
Riaan Venter is die aanbieder van die bekende SABC 2-program, Die Nutsman, wat vanjaar reeds in sy vyfde reeks is en op Woensdae uitgesaai word. Riaan is ook die aanbieder van die bekende en gewilde kinderprogram, Iketsetsi, wat op Saterdae uitgesaai word. In dié program wys Riaan vir kinders hoe om kreatiewe handwerkprojekte te doen.